<classify> WAZIRI wa Mambo ya Ndani, Kangi Lugola ametoa wiki moja kwa jeshi la Polisi kuhakikisha linafanya uchunguzi wa kina juu ya wimbi la ukatili wa mauaji ya wanawake yaliyotokea Mto wa Mbu wilayani Monduli mkoani Arusha.Lugola ametoa agizo hilo alipozungumza na wananchi wa eneo la Mto wa Mbu.Amemtaka Kamanda wa Polisi mkoani Arusha kushirikiana na OCD wilaya ya Monduli Mkuu wa Wilaya hiyo kuhakikisha shughuli za intelijensia zinafanyika kuhusu watu wanaohusika kufanya vitendo hivyo vya kikatili.Lugola amesema haiwezekani wananchi wa eneo hilo wawe wa kuteswa, kuuawa na kudhalilishwa wakati serikali ipo, jeshi la Polisi lipo kadhalika na wananchi, lazima mauaji hayo yafike mwisho.Alisema jambo hilo la mauaji halina mchezo lazima likomeshwe na kwa kuwa wananchi wenyewe wamependekeza kupiga kura, uongozi wa kijiji, kata na wilaya upo, hivyo isitokee mtu akasema nani katoa siri na taarifa hizo polisi watazichukua na kuchanganya na weledi wao kufanya uchambuzi wapate pa kuanzia.Awali, akizungumza mbele ya Waziri katika mkutano huo wa hadhara, Devota Martini ambaye ni Mjumbe wa kata ya Kigongoni amesema wanaiomba serikali iongeze nguvu katika kuwalinda wanawake wa Mto wa mbu kwani vitendo vya kikatili vimekuwa vya kusikitisha.Nasema kwa uchungu yatima wanaongezeka tunaomba ifanyike kura na wananchi waitwe kutoka tarafa ya Manyara na Makuyuni ili wahusika wapatikane na tunaomba ulinzi utolewe kwa wale wananchi wanaotoa siri walindwe, amesema Martin.Mbunge wa jimbo la Monduli, Julias Kalanga alisema wanatamani siku moja wahalifu wanaofanya vitendo hivyo vya kikatili kwa wakamatwe ili kuweza kukomesha.Aidha, Waziri Lugola akisikiliza kero za wananchi kuhusu ukamataji wa bodaboda akiwasisitiza Polisi kukamata bodaboda na kuzifikisha kituoni zile ambazo zimehusika kihalifu, ambazo hazina mwenyewe zilizookotwa na zilizohusika katika ajali huku akielekeza kuwa boda boda ambayo haijaguswa katika makundi hayo hairuhusiwi kukamatwa.  <topic>: KITAIFA 